Hamdi Salihi

**Hamdi Salihi** (lindur më 19 janar 1984) është një futbollist shqiptar që luan aktualisht si sulmues  me skuadrën e Skënderbeut dhe me kombëtaren shqiptare. Pseudonimi i tij është *The Bomber* (Bomberi) që i është vënë nga ish–trajneri i kombëtares shqiptare, Otto Barić që gjithashtu e ka krahasuar atë me legjendën gjermane Gerd Müller . Salihi njihet si një lojtar golashënues në Shqipëri dhe Austri, në këto dy vende, Salihi e ka shpenzuar shumicën e karrierës së tij. Ai ka qënë dhe është pjestar i kombëtares shqiptare që nga viti 2005 ku bëri debutimin e tij, ai është golashënuesi i tretë më i mirë i kombëtares.

## Karriera me klube
### Vllaznia Shkodër
Salihi filloi karrierën e tij futbollistike me klubin e qytetit të tij KS Vllaznia Shkodër. Në sezonin 2002-03, Salihi luajti vetëm 2 ndeshje në sezonin e parë të tij si profesionist. Në sezonin 2003–04, Salihit iu dha një shans për të treguar kualitetet e tij si lojtari i ri, ku në 33 ndeshje arriti të shënoj 14 Gola. Në sezonit e tretë të tij në klubin shkondran, ai luajti vetëm gjysmën e sezonit ku në 30 ndeshje shënoi një shifër të frikshme me 16 Gola, në gjysmën e dytë të sezonit 2004–05, ai u transferua në Greqi tek skuadra e Panionios Athens.

### Panionios
Në vitin 2004, ai u transfrua tek skuadra e Panionios Athens në divizionin më të lartë grek. Sulmuesi i ri shqiptar arriti të luaj vetëm 6 ndeshje zakonisht duke hyrë si zëvëndësim në minutat e fundit të ndeshjes. Në fund të sezonit, ai u rikthye tek shteti i tij për të luajtur me Tiranën.

### KF Tirana
Salihi i rikthye në Shqipëri për të luajtur me klubin e kryeqytetit që nga fillimi i sezonit 2005–06. Ai pati një sezon të shkëlqyer me klubin duke arritur të fitoj kupën e shqipërisë dhe Këpucën e artë si golashënuesi më i mirë i kampionatit shqiptar. Ai vazhdoi me Tiranën edhe në një pjesë tjetër të sezonit të ri, sërisht duke qënë golashënuesi më i mirë i kampionatit përpara se të shkonte tek bundesligën austriane. Gjatë kohës që luajti me Tiranën, Salihi krijoi profilin e një golashënuesi dhe aftësinë e tij për të shënuar. Ai përfundoi i teti në renditjen e golashënuesve më të mirë të ligave nga IFFHS. Në një sezon me Tiranën, ai arriti të shënoj 29 Gola në vetëm 33 ndeshje. Ai gjithashtu luajti edhe në pjesën e parë të sezonit 2006–07 përpara se të shiteshe tek SV Ried në Austri, gjatë pjesës së parë të sezonit 2006–07, ai arriti të 13 Gola në vetëm 17 ndeshje.

### SV Ried
Në markaton e dimrit në janar 2007, Salihi u bashkua me SV Ried në Bundesligën Austriake. Ai e mbaroi pjesën e parë të sezonit me Ried duke shënuar 6 Gola, duke ndihmuar skuadrën që ta përfundonte sezonin në vendin e dytë. Salihi gjithashtu shënoi 2 Gola në raundin e parë të fazës kualifikuese të Kupës UEFA kundër Neftchi Baku, ku 1 nga Golat u shënua në ndeshjen e kthimit në minutën e 85. Deri në minutën e 85, Neftchi kryesonte me rezultatin 2–0. Nqs do të përfundonte kështu, Neftchi do të kualifikohej me rezultatin e përgjithshëm 3–3 pasi kishte shënuar 1 Gol në humbjen 3–1 në ndeshjen e parë. Falë Golit të Salihit, Reid u kualifikua me rezultatin e përgjithshëm 4–3.

Në sezonin 2007–08, Salihi gëzoi një sezon të mirë duke u renditur si golashënuesi i katërt më i mirë i ligës me 12 Gola. Pavarësisht kësaj, Ried e mbylli sezonin në vendin e shtatë nga dhjetë skuadra që ka gjithsej liga. Në sezonin 2008–09, Salihi e përmirësohi veten duke e mbyllur ligën me 14 Gola, duke shënuar 1/4 të Golave të skuadrës së tij. Në sezonin 2009–10, Salihi shënoi 2 Gola në 6 ndeshjet e para të ligës përpara se 1 javë më vonë të shitej te Rapid Wien.

### Rapid Wien
Më 31 gusht 2009, Salihi firmosi një kontratë 3 vjeçare me gjigandët e SK Rapid Wien. Në ndeshjen e tij të parë me Rapidin, ai hyri në fushë në fillim të pjesës së parë dhe në minutën e 83 shënoi Golin e parë me Rapidin. Ndeshja kundër Salzburgut përfundoi me rezultatin 2–2, ishte pikërisht Salihi që i shpëtoi nga humbja.

Në fund të sezonit, Salihi shënoi 17 Gola, 2 nga këto Gola i shënoi kundër ish–klubit të tij duke u bërë golashënuesi i pestë më i mirë në ligë, duke pasur 1 Gol më pak se Nikica Jelavić dhe Marc Janko, 2 Gola më pak se Roman Wallner dhe 3 Gola më pak se Steffen Hofmann. Në fund të sezonit, Rapid u rendit e treta në kampionat, 3 pikë larg kampionit Red Bull Salzburg dhe 2 pikë larg Austria Wien. Rapid Wien arriti të kualifikohej për në raundin e dytë kualifikues të UEFA Europa League.

Salihi shënoi Golin e parë për sezonin 2010–11 më 22 gusht 2010 në fitoren 2–0 kundër SV Mattersburg. Më 25 shtator 2010, ai shënoi 2 Gola dhe ndihmoi skuadrën e tij të fitonte ndeshjen 3–2 kundër Kapfenberger SV. Salihi shënoi 1 Gol kundër CSKA Sofia në UEFA Europa League më 4 nëntor 2010. Më 11 nëntor 2010, Salihi shënoi 2 Gola kundër TSV Hartberg në Kupën Austriake. Salihi i impresionoi të gjithë më 20 nëntor duke shënuar 4 Gola në fitoren 5–0 kundër LASK Linz. Një javë më vonë, ai shënoi edhe 1 tjetër Gol kundër ish kampionëve Austria Wien në fitoren 1–0. Golat e nëntë dhe të dhjetë të sezoni erdhën kundër Wacker Innsbruck më 11 dhjetor. Ai shënoi 2 Gola të tjerë kundër ish klubit të tij SV Ried më 6 mars 2011, duke ndihmuar skuadrën që ta fitonte ndeshjen 2–0. Këto ishin Golat e parë të tij për vitin 2011. Më 13 mars, ai shënoi Golin e vetëm në minutën e 72 në derbin kundër Austria Wien.

### D.C. United
Më 2 shkurt 2012, Salihi firmosi me DC United të major League Soccer si një lojtar i caktuar. Më 25 shkurt 2012, ai shënoi golin e parë me klubin në një ndeshje miqësore.

### Skënderbeu
thumb|majtas|220px|Salihi duke luajtur me Skënderbeun në Ligën e Evropës
Në korrik 2015, u raportua se Salihi ishte bashkuar me Skënderbeun për të luajtur në UEFA Ligën e Kampioneve, duke marrë fanellën me numrin 14. Trajneri Mirel Josa shprehu kënaqësinë e tij për transferimin e Salihit, duke thënë: "Normalisht një sulmues i tillë rrit shumë forcën e ekipit. Nuk kam sesi të mos jem i kënaqur nga afrimi i tij dhe kjo është diçka që dihet. Do të ishte vërtet një plus i madh nëse do të qëndronte me ne për gjithë sezonin."

Salihi debutoi zyrtarisht me klubin më 14 korrik në ndeshjen e parë të raundit të dytë kualifikues të Ligës së Kampioneve kundër Crusaders, duke shënuar dy gola në fitoren e rëndësishme 4–1 në shtëpi. Në ndeshjen e kthimit një javë më vonë, Salihi asistoi golin e dytë të skuadrës së tij të shënuar nga Liridon Latifi; ekipi u mposht 2–3, por u kualifikua për në raundin tjetër më rezultatin e përgjithëshëm 6–4.

Në raundin e tretë kualifikues, Skënderbeu u shortua ndaj moldavëve të Milsami Orhei; në ndeshjen e parë në Stadiumin Zimbru, Salihi rezultoi lojtari i ndeshjes duke shënuar një dygolësh që i dha skuadrës një fitore të pastër 2–0. Ai shënoi sërisht në ndeshjen e kthimit në Elbasan Arena me ekipin që arriti një tjetër fitore 2–0, duke siguruar kualifikimin për në raundin play-off. Me këtë arritje, Skënderbeu u bë skuadra e parë shqiptare që arrin play-off e Ligës së Kampioneve.

Sërisht në Ligën e Kampioneve, në raundin play-off, Skënderbeu u eliminua lehtësisht nga gjigandët kroat të Dinamo Zagreb me rezultatin e përgjithshëm 6–2. Pavarësisht disfatës, ekipi siguroi fazën e grupeve të Ligës së Evropës, duke vendosur një tjetër rekord, pasi ata u bënë ekipi i parë shqiptar që e arrin këtë gjë. Salihi ishte golashënuesi i dytë i fazës kualifikuese me pesë gola, dy më pak se izraeliti Eran Zahavi.

## Karriera ndërkombëtare
Salhi shënoi golin e parë për kombëtaren shqiptare në fitoren 3–0 kundër Maltës më 22 gusht 2007, ai hyri në minutën e 22 duke zëvëndësuar Erjon Bogdanin, vetëm 12 minuta pasi kishte hyrë në fushë, *Bomberi* përfitoi nga gabimi i portierit Maltes dhe shënoi golin e dytë të ndeshjes. Salihi shënoi një Gol të rëndësishëm në një ndeshje miqësore jo–zyrtare kundër Milanit në barazimin 3–3, ai shënoi golin e tretë të ndeshjes.

Goli i dytë kombëtarë i Salihit erdhi kundër Suedisë, ai shënoi në ndeshjen e fundit të Shqipërisë në kualifikueset e Kupës së Botës 2010, Shqipëria humbi me rezultatin 4–1.

Për kualifikueset e Kupës së Botës 2014, trajneri i ri Gianni De Biasi aktivizoi në sulm lojtarët e rinjë duke krijuar shumë konkurencë për një vend në formacionin e parë. Lojtarët e rinj sulmues si Edgar Çani, Armando Sadiku dhe Bekim Balaj krijuan konkurencë me sulmuesit e vjetër të kombëtares si Salihi dhe Erjon Bogdani. Në ndeshjen hapëse të kualifikueseve, Shqipëria priti Qipron në stadiumin Qemal Stafa, Salihi ishte në formacionin e parë sëbashku me 21 vjeçarin Sadikun që luante ndeshjen e tij të parë kompetitive, pasi kishte luajtur tre ndeshje të tjera miqësore. Salihi kishte një mundësi të mirë për të shënuar përpara se Sadiku të shënonte në minutën e 36të, ndeshja e mbyll me fitoren 3–1 të Shqipërisë, dy golat e tjerë erdhen nga sulmuesit Edgar Çani dhe Erjon Bogdani që hynë si zëvëndësim në pjesën e dytë.

### Golat me Kombëtaren
## Statistikat 
*Redaktuar më 15 shkurt 2014*

### Kombëtarja
## Trofe 
Fitoj Këpucën e artë si golashënuesi më i mirë i kampionatit shqiptar.

## Referime 
## Lidhje të jashtme 
* Hamdi Salihi Statistics UEFA.com
* MLS Player Profile
* http://www.footballdatabase.eu/football.joueurs.hamdi.salihi.19111.en.html Football Database
*Profile at Rapidarchiv.at